text: Her efterlyser de lotto-millionærer
  29 december 2017 kl. 12.06
  Har du tjekket din kupon? To syd- og sønderjyder mangler at indkassere deres million.
  Igennem 2017 har over hundrede danskere ramt syv rigtige i Lotto og fået titlen millionær, med alle de gode, det indebærer.
  Dog mangler Danske Spil stadig at høre fra to million-vindere fra Syd- og Sønderjylland, så hvis du går rundt med en kupon i lommen, så var det måske en idé at få den tjekket.
  Begge vindere har vundet en million hver i Millionærgarantien, hvor spillerne får en chance for hver række spillet.
  De to vinderkuponer er købt i SuperBrugsen i Ølgod og i Kvickly i Sønderborg.
  